**ОТГОВОР – РАЗЯСНЕНИЕ ПО ДОКУМЕНТАЦИЯ**

**на основание чл.29, ал.2 от ЗОП**

 **УВАЖАЕМИ ДАМИ И ГОСПОДА,**

Във връзка с постъпили въпроси по документация за участие в процедура за възлагане на обществена поръчка с предмет: **„Актуализиране и развитие на обучението за служебно и професионално развитие на служителите в държавната администрация и повишаване на тяхното качество” по проект С13-22-1/16.04.2014 „Изграждане на капацитет на ИПА за изследвания, обучение и приложение на иновативни европейски практики в доброто управление”**, Ви даваме следните разяснения:

1. **Въпрос:**

В Документацията за участие в раздел VI. НЕОБХОДИМИ ДОКУМЕНТИ. **Х.37.**1. е записано следното: **посочването на ЕИК и документите по** т. **30.5 се представят за всяко физическо или юридическо лице, включено в обединението.** Моля да дадете разяснения, когато участник е чуждестранно физическо или юридическо лице по какъв начин следва **да** се докаже изискването относно ЕИК.

**Отговор**:

Чуждестранните физически и юридически лица представят идентифицираща информация в съответствие със законодателството на държавата, в която кандидатът или участникът е установено, съгласно разпоредбата на чл. 56, ал.1, т. 1, б. “а” от Закона за обществените поръчки (ЗОП).

1. **Въпрос:**

В Документацията за участие в раздел **IV.** УСЛОВИЯ ЗА УЧАСТИЕ В ПРОЦЕДУРАТА, точка 10.2. е записано следното: **Участникът** в **процедурата трябва да притежава валиден към датата на подаване на офертата сертификат ISO 9001:2008 (или еквивалентен) в областта на организиране и провеждане на обучения. Възложителят приема на основание** чл. **53, ал. 4 ЗОП и** други **доказателства за еквивалентни мерки за осигуряване на качеството.** Моля да дадете разяснения, как **се** прилага това изискване, когато участник в процедурата е обединение?

Отговор

Доказателствата за изпълнение на изискването *“Участникът в процедурата трябва да притежава валиден към датата на подаване на офертата сертификат ISO 9001:2008 (****или*** *еквивалентен) в областта на организиране и провеждане на обучения. Възложителят приема на основание чл. 53, ал. 4 ЗОП и други доказателства за еквивалентни мерки за осигуряване на качеството”* се представят само за участниците, чрез които обединението доказва съответствието си с този критерий за подбор, съгласно разпоредбата на чл. 56, ал.3, т. 2 от ЗОП.

**ИЗПЪЛНИТЕЛЕН ДИРЕКТОР НА**

**ИНСТИТУТА ПО ПУБЛИЧНА АДМИНИСТРАЦИЯ**

 **/п./**

**Доц. Георги Манлиев**